safouaneb/arywiki huggingface dataset:
جبل ياڭور

جبل ياڭور ولا هضبة ياڭور هي هضبة مغربية كاينة نواحي مدينة مراكش، لعلو ديالها تايتفاوت بين 2300 و 2700 متر على البحر، و كاتنتامي لسلسلة جبال الاطلس الكبير الوسطاني. هاد لبلاصة هي من اهم المواقع الاثرية فالمغريب، حيت فيها نقوش على لحجر كاترجع لما قبل التاريخ. كاتنتامي الهضبة اداريا لجماعة تغدوين، اقليم الحوز، جهة مراكش اسفي. الموقع الاثري ديال جبل ياڭور. تايمتد هاد الموقع الاثري على مساحة 4000 هكتار، فاقليم الحوز، و فيه عدد كبيرا من النقوش الاثرية كاتفوت 2000 نقش، اشهر واحد فيها هو النقش المعروف "بلوحة الشمس". الخبراء تايقولو ان هاد النقوش كاترجع ل 1500 قبل الميلاد، و كاتوتق للهجرة ديال القبائل الرعوية لجبال بسبب التبدال ديال المناخ، و حيت هاد المنطقة شبعانة معادن، لي تخدمات فالعصر البروزنزي. من بين الرموز لي توتقات فهاد المنطقة، رسومات لناس تايقنصو الحيوانات، و رسومات لحيوانات متوحشة بحال الفيل و وحيد القرن، و تا رسومات للادوات بحال الخناجر والسيوف والرماح، كيف ما لقاو بعض النقوش كاتعبر على حروف امازيغية بالحرف ديال تيفيناغ. الخبراء تايفتارضو ان المنطقة غايكونو فيها قبور من قبل التاريخ. تسجلات هاد المنطقة فالترات الوطني للمغريب باش التم الحماية ديالها من التخريب لي كاتعرض ليه، و باش تتاهل ترجع معلمة سياحية فالمنطقة عام 2012 مجموعة من السلفيين المغاربة خربو نقش من النقوش لي فهاد الموقع الاثري و لي معروف "بلوحة الشمس"، حيت تايظنو ان تجسيد للاله ديال الشمس. السياحة فجبل ياڭور. البنية التحتية ديال جبل ياڭور ضعيفة، فيها مسارات سياحية على الرجل ولا على لبهايم صافي. تايزورو السياح هاد المنطقة باش يشوفو الموقع الاثري، و تا الهواة ديال الرياضات الجبلية والتخيام، خصوصا ففصل الربيع حيث تاتكون المنطقة شبعانة رببيع و عيون دالماء و ضايات، و تايكون فيها الخيل الشبه بري. هضبة ياغور هي طريق ديال الناس لي تايطلعو لقمة جبل ميلتسن لي تايطل عليها والارتفاع ديالو 3595 متر على البحر. السرحة. هاد المنطقة كاتخضع للنظام ديال اڭدال التقليدي دالسرحة، لي تايمنع السراحة يسرحو فهاد المنطقة فالبداية ديال فصل الربيع، تا كاتقرر الجماعة الوقت المناسب و تايطلعو ڭاع لقبايل دالمنطقة يرعاو، و تايخليو لبهايم ديالهم مطلوقين بحرية. السكان. هضبة ياڭور دايرين بيها بزاف ديال الدواور، السكان ديالهم من الامازيغ. اما اللغة لي تايهضرو بيها الناس فالمنطقة، هي تامازيغت.
عبد لوهاب الدكالي

عبد الوهاب الدكالي (خلاق ف 2 يناير 1941) موسيقار مغريبي من لمطربين لكلاسيكيين لمغاربة لكبار. عطا حياتو الفنية كلها باش يمتع الجماهير بلمؤلفات ديالو اللي كتجمع بين الزجل المغريبي العميق، والموسيقى اللي نابعة من جدور، واللغة الفصحى هادي خمسين عام. كبر ف مدينة فاس، و قرا دروس ف لموسيقى و تمتيل و رسم من صغر ديالو. بدا حياتو لفنية عام 1957. مسيرتو. ف عام 1958، تلقى عبد لوهاب دكالي تدريب ف المسرح مع «فرقة لمعمورة» و تكلفو به اساتدة فرانساويين. و ف عام 1959، سجل اول اغنية ليه و اللي كانت «مول الخال»، و من بعد سجل اغنية «يا لغادي ف طوموبيل». وف عام 1962 قام بجولة لولى ديالو للشرق لعربي و من تم ݣلس مدة طويلة ف القاهرة. لاغاني ولافلام ديالو. لاغاني. ومن اغانيه الوطنية…
سناء عكرود

سناء عكرود (تولدات ف 18 نونبر 1980 ف مدينة تارودانت) هي مومتيلة، وكاتبة سيناريو ومخرجة مغريبية، حظات بشهرة وطنية واسعة بسباب تقديمها لاعمال تاريخية من الترات لمغريبي مع لمخرجة فاطمة بوبكدي منها فيلم الدويبة، سوق النسا و سلسلة رمانة و برطال. دراستها. خذات سناء عكرود شهادة لباكلوريا، ودخلت لمعهد لعالي للفن لمسرحي و التنشيط الثقافي ف الرباط، ولكن لمعهد توقف بسباب لاشغال ولاصلاحات، فغيرت لوجهة مؤقتا لكلية لحقوق، و قرات فيها عامين، و عاودات تقدمت لمعهد و تقبلات فيه. و ف عامها الرابع ف لمعهد، ختارتها لمخرجة المغربية فاطمة بوبكدي ل بطولة فيلمها التلفزيوني "الدويبة" فا رفضات لقناة الثانية سناء عكرود حيث هي غا طالبة و مامعروفاش عند لجمهور لمغريبي، ولكن لمخرجة اصرت فا قبلوها. حياتها لخاصة. ف 2009 تزوجت سناء عكرود ب لممثل ولمنتج لمغريبي محمد مروازي و ولدات معاه زوج ولاد "زينة" و "المهدي"، راجلها كان عندو طفل خر من طليقتو لمخرجة ليلى التريكي. ف 2019 علنت سناء ف حسابها ف انسطاڭرام طلاقها من راجلها بعد 10 سنين ديال الزواج. لكنهم رجعو لبعضياتهم من بعد.
هند بنجبارة

هند بنجبارة (تولدات عام 1992 ف مدينة فاس) هي مومتلة مغريبية، شاركت ف لعديد من لافلام و لمسلسلات لمغربية. حياتها. تولدت هند ف عام 1992م ف مدينة فاس، و نتاقلات مع عائلتها لقرية اوطاط لحاج ف بولمان. لتاحقات ف عام 2010 ب لمعهد لعالي للفن لمسرحي وتنشيط ثقافي ف الرباط و تخرجات منو عام 2014. و بدات مسيرتها لفنية ف التمثيل ف نفس لعام، و من ديك ساع شاركات ف بزاف د لاعمال التلفازية و السينمائية الناجحة. عاشت تجربة زواج فاشلة سالات بطلاق، و تزوجت مرة خرى من راجل فرانساوي. بعض اعمالها. شاركات هند بنجبارة ف بزاف د لاعمال السينمائية و التيلفزيونية و لمسراحية. جوايز. جايزة ف "مهرجان المسرح الاحترافي بالبيضاء" على الدور النتوي ف مسراحية "سحت الليل".
جمال دبوز

جمال دبوز (تولد ف باريز نهار 18 يونيو عام 1975) هو مومتل كوميدي فرانساوي مغريبي اصلو من تازة. كينظم كل عام ف مراكش مهرجان ضخم سميتو مهرجان مراكش للضحك. حياتو. تولد جمال دبوز من اسرة مغريبية مهاجرة من تازة، عاشت عائلتو اوضاع صعبة بزاف ف فرانسا، و كان جمال من بين خوتو الستة معروف بالشغب ديالو. ف يونيو عام 2014، نشرت مجلة كلوزر ليستة د الشخصيات لفرانساوية لي معندهاش ديپلوم د لبكالوريا، كان جمال دبوز واحد منهم، حيت علاقتو مع لمدرسة كانت متوترة بزاف، و هادشي كان قبل ما يكتاشف عالم لفضاء لمسرحي ديال لمدرسة و يولي تلميذ لمعلم "الان دوجوا" الملقب ب "بابي". ف 17 يناير عام 1990، تعرض جمال هو وصاحبو لحادت ماسوي فقد فيه صاحبو بعدما ضربو تران، اما هو فوقعات ليه اصابة خطيرة ف ذراعو ليمنى. بعد لكسيدة بعام حصل جمال على جائزتو اللولة و هي "النجمة الذهبية للمسرح لارتجالي". و ف عام 1995، عطاه جون فرانسوا بيزو وجاك ماساديان فقرة يومية على راديو "نوڤا"، ومن بعد ولا تيلفزيوني على قناة "پاريس اللولة" و قدم فقناة كانال پلوس عرضو لفردي لول لي رفعو ل صدارة نجوم لفكاهة لفرنساوية. وبعد تجارب متواضعة ف السينيما، حقق ظهور قوي ف فيلم "زونزون" للوران بونيك عام 1998، ثم ف فيلم "السما، الطيور. . و مّك" ديال جمال بنصالح ف نفس العام. و تزادو النجاحات ديالو مع لفيلم لي حطم ارقام قياسية ب لقاعات لفرنساوية "استيريكس و اوبيليكس: مهمة كليوپاطرا" ديال الان شاباط عام 2001، و من بعد دار عرضو لفردي "مية ف لمية دبوز" ف لخر تاع 2003، ولا ف الطوپ ديال فن التقشاب ف فرانسا. زواجو. تزوج جمال دبوز ب ميليسا ثوريو و هي صحفية و مقدمة اخبار ف قناة اخبارية فرانساوية. تقام لعرس ف عام 2008 ف مدينة مراكش، ف واحد الرياض عتيق تاع الدبوز، ستدعى فيه كبار شخصيات و مشاهير لفن و السياسة و الرياضة، و ختار صاحبو زين الدين زيدان باش يكون وزيرو الشاهد ف ليلة لعرس. لكن ميليسيا تعرضت ل نتقادات كبيرة و عنصرية من عند لفرانسيس حيت تزوجت بمومتل اصلو مغربي، وتهموها بلي جابت لعار لفرانسا حيت تزوجت بواحد معاق ؤ ماشي فرانساوي. لاعمال. شارك جمال دبوز ف بزاف د لاعمال.
ليلى العلوي

ليلى العلوي (تولدات ف 10 يوليوز عام 1982 ف باريز) مصورة مغريبية فرانساوية. توفات ف 18 يناير عام 2016 ف بوركينا فاصو. حياتها. تولدات ف فرانسا ف 10 يوليو عام 1982 لاب مغريبي و ام فرانساوية، تلقات تعليمها التانوي ف ليسي ڤيكطور هيڭو ف مراكش، و ختارت تعلم فن التصوير ف جامعة مدينة نيو يورك و حصلت على ليصونص لعلوم ف لفوطوڭرافيا، و بعدها توجهت لاوروپا و موراها ل ميريكان قبل ما تستقر ف لمغريب عام 2008. و كانت كتسافر بصورة منتاضمة ل بيروت و باريز. ستوحت من لمصور لميريكاني روبرت فرانك و مصور لغرب لميريكاني ريتشارد افيدون سلسلتها لفوطوڭرافية (المغاربة) لي كتجمع عدة پورطريات موخودة من لحومات لمغربية باش توضح لوجه لحقيقي د لمغريب. موتها. تصابت ليلى العلوي بلقرطاس فاش كانت فواحد لقهوة تاع كاپوتشينو ف 15 يناير 2016 ف هجمات بوركينا فاسو، كانت كتحضر ديك الساعات ل واحد الروپورطاج ل صالح منظمة لعفو الدولية، ماتت ب ثلت يام بعدما مشات ل السبيطار ف 18 يناير 2016.
دنيا بوطازوت

دنيا بوطازوت (تولدات ف 13 يونيو 1981 ف الدار البيضا) هي مومتيلة مغريبية، شاركت ف مجموعة من لمسلسلات ولافلام لمغربية. حياتها. تخرجت دنيا بوطازوت من لمعهد لعالي للفن لمسرحي و التنشيط ثقافي، وسجلت بداياتها لفنية على خشبة المسرح بمسرحية «Rouge + bleu = violet» وهو اول عرض ليها بعد التخرج عام 2006. ف عام 2008 لتحقات بفرقة تانسيفت و شاركات ف مسراحية «كيف طوير طار». و كان لعمل اللخراني مع هاد لفرقة بعنوان «ناكر لحسان». و اول اعمالها ف التلفازة كانت عام 2005 مع لفنان حسن الفد ف "شانيلي تي ڤي". هادي اول تجربة حترافية ليها، اذ فتحت ليها افاق واسعة ف الدراما التلفزيونية. فا تشهرات بحضورها القوي و لمتميز ف شلا اعمال درامية، من بينها مسلسلات، سيتكومات و مسلسلات تلفزيونية و مسرحيات، و خصوصا حضورها اللافت ف سيتكوم ياك حنا جيران عام 2011. هي معروفة بالارتجال وخا كاين حوار مكتوب. ف ابريل 2016 تدابزات واحد لمواطنة مغريبية مع دنيا و ضرباتها براسها على مستوى النيف و جراتها من شعرها. بسباب هادشي، بوطازوت مشات ل السبيطار و دارت عملية جراحية على النيف، وسبب هاد لمشكيل هو بلي دنيا خرقات صف ف مقاطعة حي التشارك ف الدار البيضا. ف عام 2018، شاركات دنيا ف تنشيط برنامج «للا لعروسة» موسم 12. زواجها. تزوجات دنيا بوطازوت لمرة اللولة ب لبيزنيسمان لمغريبي وديع برادة لكنهم طلقو، و تزوجت لمرة الثانية من بيزنيسمان سميتو عبد القادر بلكرمة ف 2019، و ولدت معاه ولدها اللول "غالي". اعمالها لفنية. شاركات بوطازوت ف بزاف د لاعمال ف التلفازة. لبرامج. شاركت دنيا وبانت ف بزاف د لبرامج منها:
سومية أكعبون

سومية اكعبون (تولدات ف 14 فبراير عام 1974 ف مدينة طانجا) مومتيلة و مخرجة مغريبية، بدات التمتيل ف عام 1987، قدمات مجموعة من لاعمال درامية بحال مسلسل وعدي، مقطوع من شجرة، حياتي، رضا الواليدة، وفالاغلبية متلات فافلام ومسلسلات دولية بحال المنطقة الخضرا الميريكاني. حياتها. تولدات سومية اكعبون ف مدينة طانجا، و تدربات على الشطيح لكلاسيكي و لكوريوڭرافيا. خرجات من لمغريب و هي عندها 14 عام باش تنضم ل شركة لي اسسها موريس بيجار ف مدينة بروكسيل. و من بعد خذات دروس ف التمثيل ف لوس انجلوس ف ستوديو لوفت باش تبدا لكاريير ديالها ف السينيما. تزوجات ب لمخرج لميريكاني پيتر رودجر، وعندها منو ولد واحد سميتو جاز، و كانو عايشين ف لوس انجلوس. ف 23 ماي 2014، قتل ايليوت رودجر ولد پيتر رودجر، ستة د لاشخاص و جرح 13 اخرين ف سانتا باربرا. و كان هاد شاب لمضطرب نفسيا قبل ما ينتحر، كيخطط باش يقتل مرت باه سومية اكعبون. بعد هاد لمحنة، رجعات لمغريب ف نهاية عام 2014. و تشهرات عند لجمهور لمغريبي ف 2015-2016 ف لمسلسل تلفزيوني "وعدي" لي لعبت فيه دور فطومة. اعمالها. شاركت سومية ف بزاف د لاعمال.
غريب أمزين

غريب امزين كوايري مغريبي سابق خلاق نهار 3 ماي، 1973 ف مدينة مونتبليار ف فرانسا. دوز بزاف ف الكاريير ديالو ف فرانسا، حيت لعب لصالح نادي ميلوز و نادي ستراسبورݣ و تروا، و كان فالپوسط ديال الميليو ف ݣاع الماطشات ديالو. منين كان تيلعب مع نادي ستراسبورݣ، شارك امزين ف لفينال ديال كاس فرانسا عام 2001 ملي ربحات فرقة ستراسبورݣ على نادي اميان ب پينالتيات. لعب غريب امزين لصالح لمنتخب لوطني لمغريبي د لكورة وشارك ف كاس لعالم 1998 و كاس افريقيا 2002. دابا كيدرب نادي ميلوز من 2013. عنده الجنسية فرنسية، ولكن اختار يلعب مع بلاد والديه اللي عندو الجنسية ديالها حتى هي. لعب 26 مباراة مع المنتخب المغربي، وشارك فالدور الاول ديال كاس العالم 1998 وكاس امم افريقيا 2002. البيوغرافيا. فالنادي. التكوين والبدايات فالنادي ديال FC ميلوز (1994-1998). تزاد فـ مونتبليار، وغريب امزين تكون فالمركز ديال التكوين ديال FC ميلوز. فـ6 مارس 1993، ومني كان عندو 19 العام، بدا كيلعب فالمستوى الاحترافي تحت قيادة برنار جونغيني وكان لاعب اساسي مع الفريق الاول ديال اف سي مولوز ضد سيس سدان ف كاس فرنسا (الماتش سالى بـ0-0). فـ12 مارس 1993، لعب اول ماتش ديالو فـ الدرجة الثانية ضد اس نانسي لورين (خسروا، 3–0). فـ9 شتنبر 1995، سجل اول بيت فالاحتراف فالشامبيونا فالدقيقة الرابعة ضد اولمبيك مارسيليا (ربحوا، 2–0). وقع اول عقد احترافي ديالو فـ1996. فـ22 فبراير 1997، خد اول كارت احمر فماتش فالشامبيونا ضد تولوز اف سي (تعادلوا، 0-0). لاكتشاف ديال Ligue 1 مع RC Strasbourg (1998-2001). فـ 27 يوليوز 1998، التحق بفريق RC Strasbourg اللي كيلعب فـ Ligue 1، وخدم معاهم لمدة ديال جوج ديال السيزونات. فـ 8 غشت 1998، لعب اول ماتش ديالو مع النادي، وكان رسمي فهاد الماتش ضد اولمبيك ليون، وكان التعادل 0-0. فـ 3 فبراير 2001، سجل جوج ديال الاهداف ضد سانت اتيان، والماتش تسالى بالتعادل 3-3. فـ 7 ابريل 2001، خدا اول كارتون حمر مع النادي ضد تولوز، وربحو 1–0. فاخر الموسم، غريب امزين ربح اول القاب فالمسيرة ديالو، اللي هما كاس الانترتوتو وكاس فرنسا. استاك ترووا (2001-2008). نهار 1 يوليوز 2001، وقع مع فريق استاك ترووا لاربع سنين. الفريق كان المدرب ديالو الان بيرين وكان كيلعب فالدوري الاوروبي. في 21 يوليوز 2001، لعب اللاعب اول ماتش ديالو في كاس انترتوتو وكان اساسي ضد فريق AIK فوتبول وربحوا 2–1. في الاول من غشت 2001، سجل اول هدف ديالو مع النادي ضد فريق فولفسبورغ وتعادلوا 2-2. في 4 غشت 2001، لعب اول ماتش في البطولة مع النادي ضد فريق ميتز وخسروا 2–1. في 7 غشت 2002، في ماتش ضمن كاس انترتوتو ضد فريق فياريال، خد اللاعب الكارطون الحمر وخسروا 0–3. نهاية المسيرة مع الهواة (2008–2010). فـ 6 يوليوز 2008، كمل عقد ديالو مدة ثلاث مواسم مع نادي مولهاوس، اللي كان كايلعب فـ القسم الوطني الثاني. المسيرة الدولية. نهار 26 نونبر 1997، لعب غريب امزين اول ماتش دولي ديالو مع المنتخب الوطني المغربي ديال الكورة فماتش ودي ضد طوڭو فــ المركب الرياضي الامير مولاي عبد الله ديال الرباط، اللي ربحوه بنتيجة 3–0. مع المنتخب المغربي، شارك ف كاس العالم 1998 اللي كانت ف فرنسا وف كاس افريقيا للامم 2002 اللي كانت ف مالي. عذرًا على الخطا. يمكنك مشاركة الفقرة المراد تصحيحها، وساقوم بمساعدتك في تعديلها لتكون مكتوبة بطريقة سليمة ومفهومة، مع الحفاظ على المعلومات والمعنى الاصلي. لحياة لخاصة. العمل الانساني. فـ 9 شتنبر 2023، ملي كان فـ اݣادير، مشا هو وصحابو ديال لمنتخب لوطني لمغريبي د لكورة للمستشفى باش يساهمو فـ تبرع بالدم للجرحى ديال الزلزال اللي ضرب المغرب
الأحداث المغربية

الاحداث المغربية هو جورنال يومي مستاقل ف لمغريب كتصدر على لمؤسسة لمغاربية د لميديا، و تنشر اول عدد ديالو ف 22 اكتوبر 1998. تاريخ. تاسست لاحداث لمغريبية من عند محمد البريني ك جورنال شتراكي مستاقل ف عام 1999. و كانت كتنشرو لمؤسسة لمغريبية د وسايط لاتصال. ؤ وخا جورنال سياسي شتراكي مستاقل، راه كيميل ل حزب تيحاد شتيراكي د لقوات شعبية. و مقرو الرئيسي كاين ف الدار البيضا. و ف يونيو 2012 تعين المختار الغزيوي رئيس ل تحرير ليومية، و تسندات مهمة مدير التحرير ل حكيم بلمداحي، و مؤسس الجورنال حافض على منصبو كمدير. هاد الجورنال كيتّعتابر مثير للجدل، تعرض ل بزاف د لهجومات من جهات مختالفة بحال محمد يتيم، و الشيخ ابو النعيم لي وصفو بالجورنال الصهيوني لفاجر حيتاش نشر منشورات على لفلسفة، و تمات لمقاضاة ديالها من قيبال بسيمة الحقاوي بسباب تسريبها «نتايج لبحث لوطني حول لاعاقة»، و تتهمات بنشرها اخبار كدّابة و خطابات كراهية، و سبق ليها تمنعات بزاف د لمرات حيتاش نتهكات لمعايير لاجتماعية. و ف عام 2003 وصلو اعداد الجورنال لمتداولة جوايه 80. 000 نسخة، شي لي خلاها صحيفة لاكتر قراية ف لبلاد. حتال 2016 وصل معدل التوزيع لعام د الجورنال متوسط يومي ديال 6964 نسخة 2. 87% منها توزيع مجاني. مدير نشر جورنال لاحداث المغربية حاليا هو المختار الغزيوي و رئيس تحريرها هو عبد المجيد حشادي.
عبد الكريم ميري

عبد الكريم ميري (كريمو لقب ديالو)، كوايري مغريبي دولي سابق خلاق ف دار البيضا نهار 13 يناير 1955، كان كيلعب فالپوسط ديال لهجوم حتارف لازيد من 14 عام ف بزاف ديال لفراقي لفرانساوية بداية مع نادي باستيا سنة 1974 و نهاية بـ ماترا راسينݣ، لعب حتى مع لمونتخب لمغريبي كتر من 10 سنين شارك خلالها ف اكبر تظاهرات. مع لفراقي. باستيا سنة 1974 كانت اول محطة حترافية ل كريمو مع نادي باستيا شارك خلالها ف 119 ماطش و ماركا 33 بيت ف مسابقات مختالفة. وصل مع هاد نادي للفينال كاس الاتحاد الاوروپي عام 1978. ليل: لعب لنادي ليل موسم 1980-1981 شارك ف 42 ماطش تمكن فيها يماركي 14 بيت. تولوز: لتاحق ب تولوز عام 1981 و لعب ليه موسم واحد شارك ف 32 ماطش و ماركا 10 د البيوت. ميتز: عام 1982 لتاحق كريمو ب نادي ميتز و تالق بشكل واضح حيت ماركا 24 بيت ف 38 ماطش. ستراسبورݣ: بعد محطة ميتز نتاقل كريمو عام 1983 لموسم واحد باش يلعب مع نادي ستراسبورݣ شارك ف 27 ماطش و ماركا غير تلاتة د البيوت. تور : موسم 1984-1985 غادي يلعب كريمو لنادي نور ماركا 6 د البيوت ف 35 ماطش. لوهاڤر : التجربة ديال لوهاڤر كانت ناجحة لكريمو ف موسم 85-86 ماركا 20 بيت ف 37 ماطش. سانت اتيان :من بعد التالق مع لوهاڤر غادي كريمو يجبد هتمام اندية فرانساوية كبيرة، داكشي اللي خلاه ف عام 1986 نتاقل ل نادي سانت اتيان، شارك معاه ف 33 ماطش ماركا 9 د البيوت. ماترا راسينݣ : من بعد هادشي نتاقل كريمو لنادي ماترا راسينݣ باش يلعب ليه جوج مواسم من 1987 حتى ل 1989 ماركا فيها 10 د البيوت ف 52 ماطش، و كانت هادي اخر محطة ف الكاريير ديال كريمو قبل ما يعلن لاعتزال ديالو عام 1989. معا لمونتخب لمغريبي. لعب كريمو لماطش الدولي ديالو اللول عام 1977 ضد لمونتخب التونسي. نقاطع شوية على لمونتخب قبل ما يرجع ب قوة حيت شارك معه ف كاس لعالم 1986 ف لمكسيك، و ماركا لبيت تالت ف ليبوا ديال لبرطقيز ف دور لول. و قاد لمغريب باش يتصدر مجموعتو على حساب النݣليز و پولونيا، و ب التالي تاهل للدور التاني للمرة اللولة ف تاريخ افريقيا. كيما شارك معا اسود لاطلس ف كاس افريقيا جوج مرات عام 1986 ف مصر و ماركا هدف و 1988 ف لمغريب و ماركا 2 بيوت قبل ما يعتزل اللعب دولياً عام 1988 بعد مسيرة حافلة مع لمونتخب لمغريبي لعب فيها علاين 80 ماطش دولي و ماركا 5 د البيوت.
عمل الشعب

عمل الشعب (بلفرانساوية: L’Action du Peuple) هو اول جورنال كان كاتصدرو لحركة لوطنية لمغربية ب لفرانساوية ف لمنطقة لخاضعة للحماية لفرانساوية. و كان كيشرف على ادارتها و كيحرر فتتاحيتها محمد بن الحسن الوزاني، ؤ تصدر عددها اللول ف فاس ف 4 غشت 1933، ربع شهور بعد اول حتفال بعيد لعرش، العيد لي روج ليه هاد الجورنال. تاريخ. عْرض محمد بن الحسن لوزاني فكرة اصدار «عمل الشعب» على اعضاء قيادة التنظيم لوطني السري، لي كانت كتعرف ب «الزاوية»، و وقع عدم تفاق بسبب ختلاف خلفياتهم ثقافية، و مارحبش كلشي ب لفكرة، سيرتو لمنتمين ل شباب جامعة لقرويين لي كانو كيحظاو بتقدير الشخصيات الممولة ل لحركة لوطنية، و كان سبب الرفض ستعمال لفرانساوية، حيت كان من لمفترض مخاطبة لجماهير بلغتهم لعربية على ود تيسير عملية التوعية و تعبئة الشعب حول لقضية لوطنية. بينما كانت لاقلية كتبرر ستعمال لفرانساوية ل مخاطبة الستعمار بلغتو، خصوصا بلي السلطات لفرانساوية ف لمغريب كانت كتصدر سلسلة د الجورنالات ب لفرانساوية باش تدعم سياستها، فكان من الضروري مواجهتها بنفس اللغة دفاعا على مصالح لمغريب. و كيرجع حماس هاد لاقلية لمثقفة ب اللغة لفرانساوية، ل دراستهم ف فرانسا، و لخبرة لي كتاسبوها بتحريرهم مقالات ف مجلة «Maghreb» لي كانت كتشكل منبر لحركة لوطنية ف پاري صادرة من يوليوز 1932، و لوزاني كان مؤهل ومتخصص ف الصحافة، حيت كان مساعد ل شكيب ارسلان ف اصدار جورنال «الامة العربية» الصادرة ب لفرانساوية ف جونيڤ. و ف الشهور اللولة على صدور جورنال «عمل الشعب» ضطر لوزاني يوقف اصدارها طبقا لقرار لمحكمة لفرانساوية، و عوضها باصدار جورنال «ارادة الشعب» كبديل مؤقت، لي خرجات النمرة اللولة ديالها ف دجنبر 1933. و بعد ما حكمت محكمة لاستئناف ب لافراج عن جورنال «عمل الشعب» رجعها الوزاني ل الصدور و وقف جورنال «ارادة الشعب» لي صدرات منها 14 نمرة. و من بين لكتّاب لي برزات مقالاتهم ف الجورنال، احمد صفريوي و عمر بن عبد الجليل، لي كان كينشر مقالات كيفضح فيها نتهاكات لحماية لفرانساوية بحق لفلاحين.
لوصوار إيكو

لوصوار ايكو (بلفرنساوية: Le Soir Échos، ب معنى "اصداء لمسا") هو جورنال يومي مغريبي اخباري عام ناطق ب لفرانساوية، اسساتو مجموعة المساء لي كايديرها صحافي رشيد نيني عام 2008 قبل ما تولي ف ملكية شركة النشر "NextDayNews"، لي بانت ف لفترة من فبراير 2009 ل غشت 2013. التاريخ. بان هاد الجورنال لاول مرة ف 10 فبراير 2008. ؤ ولا ف يناير 2010 تابعة لشركة "NextDayNews" لي كيملكها سعد التازي. كان تالت جورنال يومي ناطق ب لفرانساوية ف لمغريب. و كان لمقر ديالو ف الدار البيضا، و هو موزع على عشرين صفحة من السياسة لرياضة، و لحقائق لاجتماعية و لاخبار لاقتصادية، و الثقافة. ف يناير 2012 طلقت لوسواغ ايكو موقع تلفزي مخصص للاخبار على لانترنت. تكلف ب هاد لموقع تلفزي اللول من نوعو ف لمغريب كل من لحسن البوهالي بالتعاون مع طارق بوراق. كان لموقع كيضم تقارير و ستطلاعات راي ولقاءات حول احداث و مستجدات الساعة. ف عام 2013 تلقا الجورنال دعم مالي قدرو 1. 1 مليون درهم (ف جوايه 129 الف دولار) لي كيمثل قل من واحد على طناش من نفقة ديالها، وف 29 غشت عام 2013 بصدور عددها 1399، توقفت لوسواغ ايكو على النشر لاسباب مالية. رؤساء التحرير. كان دريس بناني اول رئيس تحرير د الجورنال، قبل ما يجي بلاصتو الطيب شادي، صحافي السابق ف صحيفة "لو جورنال ابدومادير"، ومن بعد ولا طارق قطاب رئيس تحرير بعدما ولات ف ملكية سعد التازي، وكان اخر رئيس تحرير ليها هو حفيظ الجاي.
مراد زاوي

مراد زاوي (مزيود ف 23 ابريل 1980 ف الدار لبيضا) هو مومتيل مغريبي، بدا لمسيرة لفنية ديالو عام 2004. حياتو. تولد مراد الزاوي ف الدار البيضا و تربى ف حي بورݣون. باه كان كيصنع الصبابط، و مو كنت استاذة تاع الصيونص. تلقى تعليمو ف نفس لمدينة، و خدا ف عام 1999 شهادة لبكالوريا قبل ما يمشي لمريكان يكمل قرايتو. بعد ما رجع ل لمغريب، نضم ل مسرح لهواة، و متّل ف بعض لاشهارات. توقف على التمثيل بعدما مرض باباه فا ضطر يقابلو و يقابل خدمتو. بعد ما مات باباه، رجع ل التمثيل، و ختاراتو لمخرجة نرجس النجار للعب احد لادوار رئيسية في Wake-up Morocco ف عام 2006. من ديك ساعات و هو خدم فبزاف د الاعمال بلا توقف، و هي مقسمة بين لاعمال المغربية (الݣراب، الخط الاحمر، رجال من طين، حراش، وليدات كازا، ولدت في مكان ما، المسيرة الخضرا، هادي والتوبة، مي تاجة، …) و لانتاجات الدولية لمشتركة و لاجنبية. وباش يطور من لمشاركة ديالو ف لاعمال الدرامية و السينمائية لاجنبية و خصوصا لميريكانية، قرر لاستقرار نهائيا ف لوس انجليس ف ولاية كاليفورنيا عاصمة صناعة ترفيه ف ميريكان. و تلاقى بمرتو تماك و دخلو لقفص الذهبي عام 2016. اعمالو. شارك مراد زاوي ف بزاف د لاعمال.
لوپنيون

لوپنيون (بلفرنساوية: l'Opinion) هوّ جورنال يومي مغريبي كيصدر ب لفرانساوية، تاسس ف ابريل 1965، و تابع لحزب لاستقلال. كيتناول لمعلومات لعامة و السياسية و لقتصادية. تاريخ. تاسس الجورنال رسمياً ف عام 1965 و خلف جورنال لامة لافريقية "La Nation Africaine" لي تاهوّ كان كيصدر على حيزب لاستقلال ب لفرانساوية و كان تاسس ف 1962. و هو لسان حزب لاستقلال ب لفرانساوية. و خو جورنال "العلم" لي كيصدر ب لعربية، مقرو كاين ف مدينة الرباط. ف النص د عام 1970 كان جورنال محظور من قيبال السلطات لمغربية هو و باقي الجورنالات الشقيقة، العلم، و المحرر، و الجورنالات لمعارضة لخرة. ف عام 1977 تولى القيطوني الادريسي مسؤولية مدير لوپنيون من بعد عبد الحفيظ القادري، و ساهم ف تطوير هاد الجورنال الصادر على حزب لاستقلال ب لفرانساوية وكان عندو عمود قار بها، و بقى لمدة طويلة كيكتب لافتتاحية ديالها. تداول الجورنال عام 2001 كثر من 60. 000 نسخة. و 70. 000 نسخة ف عام 2003، لي كيخليه تاني اكتر جورنال ف لقراية ف لبلاد.
السعادة (جورنال)

السعادة هو جورنال اسبوعي كان كيتنشر ب لعربية ف لمغريب، وكانت بمثابة لسان حال لحكومة لفرانساوية. كان جورنال ممول من فرانسا، و تطبع ف لاصل ف مقر لمفوضية لفرانساوية ف طنجة، و تخدم كاداة لنشر لافكار لفرانساوية بين لمغاربة. وصلت لجميع مدن لمغريب لكبير. وتوصف محتواها بانه ستعماري و موجه للراي العام ف لمغريب. تاريخ. فاش صدر الجورنال عام 1904، كان مدير تحريرها جزايري سميتو ادريس بن محمد الخبزاوي. و تنشر جورنال السعادة لاول مرة ف مقر لمفوضية لفرانساوية ف طنجة، موراها نتاقل لرباط عام 1913. و ف ازمة طنجة عام 1905 نشر جورنال السعادة هادشي: ستهداف علماء فاس. خدا لخط تحريري د الجورنال منعطف راديكالي كثر بعدما تعين وديع كرم رئيس للتحرير عام 1906، وهو راجل ماروني من بلاد الشام. ستهدف لخط تحريري لعلماء الصوفيين ف فاس بعد مبايعتهم لسلطان عبد لحفيظ. و وصف علماء فاس فواحد لمقال نشرو ف 15 يناير 1908 ب «الزنادقة والمارقين الثوار». نشرات السعادة كثر من 20 مقال على زعيم طريقة لكتانية صوفية و مهندس لبيعة لمشروطة لعبد لحفيظ عام 1908 - محمد بن عبد الكبير الكتاني - وعلى عائلتو واتباعو. ودفع الجورنال فكرة بلي شيخ صوفي بغا يقلب نظام لملكي، وياخذ سلطة سلطان. حاولو شيوخ فاس يحبسو الجورنال - لي طلقو عليها سمية «الشقاوة» - من دخول لمدينة. ف 30 يناير 1908، ذكر الجورنال لو راپيل "Le Rappel" بلي مجلس علماء فاس على منع «السعادة» ف فاس، و بلي محررها وديع كرم خاصو عقاب رادع. ونشروا اعيان فاس مقالات كتدحض لافكار لمنشورة ف "السعادة"، وما ترددوش ف توجيه تهامات ل وديع كرم نيشان، ومن داكشي لي نشرو: ستهداف شيخ ماء لعنين. دار جورنال السعادة حملة واسعة على ود غتيال شخصية الشيخ ماء لعينين، بتشكيك ف وطنيتو و تدينو، و وصفاتو بلي راه سعّاي ماعندو ضمير و مهرب د السلاح، و روجات اشاعات كتقول بلي اتباعو من الشيعة. و نشر "السعادة" على ماء لعينين: ف لحماية لفرانساوية. مع انشاء لحماية لفرانساوية، نقل لمقيم لعام هوبير ليوطي جورنال السعادة لرباط ف اكتوبر 1913، وولا ناطق رسمي بسمية لاقامة لعامة لفرانساوية ف لمغريب. كانت ف شارع ديلكاس. قدم ليوطي تمويل ودعم مالي كبير، وعين مستعرب فرانساوي سميتو يوجين ماركو مدير فيها.
المجلة الدولية للإبداع والدراسات التطبيقية

المجلة الدولية للابداع والدراسات التطبيقية () هي مجلة متعددة تخصصات كتنشر مقالات عندها قيمة علمية عالية ف شلا مجالات ديال لهندسة و لعلوم و الطيكنولوجيا. كتعرض لمجلة جميع مقالاتها للعموم ف السيت ديالها على لانترنيت. كتصدر ربعة د لمرات ف لعام و كتهتم ب لمقالات و لابحاث لمحررة ب لغات النݣليزية، لفرانساوية، صبليونية و لعربية. لهتمامات و لاهداف. لمجلة على حساب ماكاتڭول على راسها، كتهدف لاثراء موضوعات لبحث لعلمي وكاتطمح تاسس منتدى علمي كيجمع لكتاب و لباحثين من الطبقة لاكاديمية و الطبقة لمهنية، لمهتمين ب لابحاث لمتقدمة ف لابداع و ف الدراسات التطبيقية. لمجالات لعلمية. كتنشر لمجلة لابحاث ف هاد لمجالات:
المحرر

المحرر (بلفرنساوية: Al Muharrir) هوّ جورنال يومي كانت كيتنشر ب لغة العربية ف لمغريب. تاريخ. تنشر جورنال المحرر لاول مرة ف دجنبر عام 1964، و كان كيصدر يوميا من عند حزب لاتحاد لاشتراكي للقوات شعبية. داكشي علاش كانت مواقفو كتميل شوية ل لاشتراكية ودفاع على لمواقف دياولها. كان عمر بنجلون هو رئيس تحرير الجورنال، حتى تقتل ف دجنبر 1975، فتولى من بعدو مصطفى القرشاوي منصب رئيس التحرير، وكان محمد عابد الجابري لمفكّر و لاكاديمي لمغربي بين لمساهمين ف تحرير صفحات الجورنال من عام 1965 تال 1973، هو و عبد الكريم موتي و شي وحدين اخرين. ف نونبر 1965 تّمنع "المحرر" ف لمغريب، وتحكم على رئيس تحريرها بالحبس لمدة عشر شهور، وخا هكاك رجع للنشر من جديد بعد ست شهور من لمنع، هي و غيرها من جورنالات لمعارضة للنظام لملكي لمغربي، ومنهم جوج جورنالات العلم و لوبنيون، و عانا الجورنال من فترات منع متقطعة طوال عقد السبعينات. توقف الجورنال على النشر ف يونيو من عام 1981، و خدا بلاصتو جورنال لاتحاد لاشتراكي لي تابع لنفس لحزب ولي تنشر لاول مرة ف ماي عام 1983.